จ่อชง “ศบค.” ชุดใหญ่ ลดพื้นที่ควบคุมโควิด เหลือ 8 จังหวัด เว้นสมุทรสาคร ยังเข้มงวด
โฆษก ศบค. เผยคกก.เฉพาะกิจ มองสถานการณ์โควิดแนวโน้มดีขึ้น เตรียมเสน ศบค.ชุดใหญ่ 22 ก.พ.นี้ คลายล็อกพื้นที่ควบคุม เหลือ 8 จังหวัด เว้นสมุทรสาคร ยังเข้มงวด
โฆษก ศบค. เผยคกก.เฉพาะกิจ มองสถานการณ์โควิดแนวโน้มดีขึ้น เตรียมเสน ศบค.ชุดใหญ่ 22 ก.พ.นี้ คลายล็อกพื้นที่ควบคุม เหลือ 8 จังหวัด เว้นสมุทรสาคร ยังเข้มงวด
18 ก.พ. 2564

พญ. อภิสมัย ศรีรังสรรค์ ผู้ช่วยศูนย์บริหารสถานการณ์โควิด-19 (ศบค.) เปิดเผยว่า ที่ประชุมคณะกรรมการเฉพาะกิจ วันนี้ (18 ก.พ.64) เห็นชอบให้ปรับปรุงการกำหนดเขตฟื้นที่สถานการณ์การแพร่ระบาดโควิดระลอกใหม่ ซึ่งจะมีการเสนอให้ที่ประชุมศูนย์บริหารสถานการณ์โควิด-19 หรือ ศบค.ชุดใหญ่ ที่มีพล.อ.ประยุทธ์ จันทร์โอชา นายกรัฐมนตรีเป็นประธาน ในวันที่ 22 ก.พ.64 ได้พิจารณาก่อนมีผลใช้บังคับ
โดยจังหวัดสมุทรสาคร จะยังคงเป็นพื้นที่ควบคุมสูงสุดและเข้มงวด (สีแดง) ต่อไป
ส่วนพื้นที่ควบคุม (สีส้ม) ให้ปรับลดจาก 20 จังหวัด เหลือ 8 จังหวัด ได้แก่ กทม. สมุทรปราการ สมุทรสงคราม นนทบุรี นครปฐม ปทุมธานี ตาก และราชบุรี
สำหรับพื้นที่เฝ้าระวังสูง (สีเหลือง) ปรับลดจาก 17 จังหวัด เหลือ 14 จังหวัด ได้แก่ กาญจนบุรี สุพรรณบุรี พระนครศรีอยุธยา สระบุรี นครนายก ฉะเชิงเทรา เพชรบุรี ระนอง ชลบุรี ระยอง ชุมพร สงขลา ยะลา นราธิวาส
ขณะที่พื้นที่เฝ้าระวัง (สีเขียว) ปรับเพิ่มเป็น 54 จังหวัด จากเดิม 35 จังหวัด ได้แก่ กำแพงเพชร ชัยนาท นครราชสีมา นครสวรรค์ บุรีรัมย์ ประจวบคีรีขันธ์ พังงา เพชรบูรณ์ สุโขทัย สุราษฎร์ธานี อุทัยธานี กระบี่ กาฬสินธุ์ ขอนแก่น เชียงราย เชียงใหม่ ตรัง นครพนม ชัยภูมิ นครศรีธรรมราช น่าน บึงกาฬ ปัตตานี พะเยา พัทลุง พิจิตร พิษณุโลก แพร่ ภูเก็ต มหาสารคาม มุกดาหาร แม่ฮ่องสอน ยโสธร ร้อยเอ็ด ลำปาง ลำพูน เลย ศรีสะเกษ สกลนคร สตูล สุรินทร์ หนองคาย หนองบัวลำภู อำนาจเจริญ อุดรธานี อุตรดิตถ์ อุบลราชธานี อ่างทอง สระแก้ว จันทบุรี สิงห์บุรี ตราด ปราจีนบุรี และลพบุรี
